અમેરિકામાં ટેક્સસના રોની કોલમૅન નામના ભૂતપૂર્વ પોલીસ-ઑફિસરને થોડા મહિના પહેલાં આવો જ કડવો અનુભવ થયેલો. તેણે ૨૦૦૬માં કૅલિફૉર્નિયાની સ્પર્મ-બૅન્ક થકી પોતાની ૧૪ વર્ષ જૂની એક ફ્રેન્ડને વીર્યદાન કરેલું. ઓળખીતી ફ્રેન્ડ હોવાથી લેખિત સ્પષ્ટતાઓ નહોતી થયેલી, પરંતુ બાળકોના જન્મ પછી પેલી ફ્રેન્ડે રોની પર ભરણપોષણનો દાવો માંડ્યો. ફાઇનલ ચુકાદો ન આવે ત્યાં સુધીમાં રોનીએ ૪,૦૦,૦૦૦ ડૉલર આપવા પડ્યા હતા. આ ઉપરાંત કેસ લડવા માટેની લીગલ ફી અલગ. તેને એક જ સધિયારો હતો કે તેણે એક સ્પર્મ-બૅન્ક થ્રૂ આ ડોનેશન કર્યું હતું એટલે એપ્રિલના પહેલા વીકમાં જ તેની તરફેણમાં ચુકાદો આવ્યો છે.